|  |
| --- |
|  **Република Србија** |
| **ВЛАДА****КАНЦЕЛАРИЈА ЗА УПРАВЉАЊЕ ЈАВНИМ УЛАГАЊИМА**Немањина 11, БеоградБрој: ЈНOП/2-2019/ИП |
| 12.08.2019. године |

На основу члана 54. став 12. тачка 12) и члана 63. Закона о јавним набавкама („Службени гласник РС“, бр. 124/12, 14/15 и 68/15), Комисија за јавну набавку обавештава сва заинтересована лица да је извршена

**Измена**

 **Конкурсне документације за јавну набавку** **бр. ЈНОП/2-2019/ИП**

**ЈАВНА НАБАВКА УСЛУГЕ СТРУЧНОГ ОСПОСОБЉАВАЊА**

У конкурсној документацији за јавну набавку бр. ЈНОП/2-2019/ИП - јавна набавка услуге стручног оспособљавања (у даљем тексту: конкурсна документација), у поглављу VI. ОБРАСЦИ КОЈИ ЧИНЕ САСТАВНИ ДЕО ПОНУДЕ, на страни 28/46, у Обрасцу 10,

* део обрасца који гласи ''предаје 2 (две) регистоване, бланко сопствене менице и даје:'', **мења се тако да сада гласи** ''предаје регистровану, бланко сопствену меницу и даје:''
* код навођења Прилога, део у коме је наведено ''Две регистроване бланко сопствене менице серијски број \_\_\_\_\_\_\_\_\_\_\_ и \_\_\_\_\_\_\_\_\_\_\_\_\_\_\_'' **мења се тако да сада гласи:** ''Регистрована бланко сопствена меница серијски број \_\_\_\_\_\_\_\_\_\_\_\_\_\_\_\_\_\_\_\_\_\_\_''

У конкурсној документацијим у поглављу VIII. УПУТСТВО ПОНУЂАЧИМА КАКО ДА САЧИНЕ ПОНУДУ, у одељку 11. СРЕДСТВА ФИНАНСИЈСКОГ ОБЕЗБЕЂЕЊА, страни 39/46 и 40/46, **мења се тачка 1) Средство финансијског обезбеђења за озбиљност понуде која се доставља уз понуду, тако да сада гласи**:

**„**- ***Бланко меницу***, потписану и оверену од стране овлашћених лица Пружаоца услуга, као обезбеђење за озбиљност понуде са роком важења 60 дана дуже од рока важења понуде, са меничним писмом - овлашћењем да је издата меница неопозива, безусловна и на први позив наплатива и да се може попунити са клаузулом „без протеста“ у укупном износу до 10 % вредности понуде без ПДВ и наплатити у складу са меничним писмом-овлашћењем под условом да Понуђач повуче понуду у току периода важности понуде или одбије да закључи уговор о јавној набавци, као и у случају да по закључењу уговора у уговореним роковима не достави банкарску гаранцију за добро извршење уговорених обавеза и повраћај авансног плаћања;

- Копију картона депонованих потписа, код пословне банке овлашћених лица која су потписала бланко меницу, оверену од стране те банке, са датумом овере.

- Потврду да су менице евидентиране у регистру меница и овлашћења који води НБС (преузима се са сајта Народне банке Србије, [www.nbs.rs](http://www.nbs.rs)). У случају промене лица овлашћених за заступање, менично овлашћење – писмо остаје на снази.“

Наручилац ће објавити конкурсну документацију са изменама на странама 28, 39 и 40, док сви остали делови конкурсне документације остају непромењени.

Након измена конкурсна документација има укупно 45 страна.

**Комисија за јавну набавку**

 **бр. ЈНОП/2-2019/ИП**